વધુમાં વિકાસ મામલે ટિપ્પણી કરતા રાહુલ ગાંધીએ કહ્યું કે વિકાસ જૂઠ્ઠાણું સાંભળી સાંભળીને પાગલ થઇ ગયો છે. તેમણે વધુમાં કહ્યું આ જીએસટી પહેલા પણ સરકારે એક વર્ષ પહેલા આ જ રીતે નોટબંધી લાગુ કરી હતી. જે પણ કોઇને પૂછ્યા વગર કરવામાં આવેલો નિર્ણય છે. તેમણે કહ્યું કે ગુજરાતમાં કોંગ્રેસની સરકાર આવશે તો તે લોકોના મનની વાત સાંભળશે. તેમણે કહ્યું જ્યાં એક તરફ ચીન દર રોજના 50 હજાર યુવાનોને રોજગાર આપે છે ત્યાં જ હાલની મોદી સરકાર ખાલી 450 યુવાનોને દર રોજ રોજગાર આપી રહી છે. આવી સ્થિતિમાં દેશની સામે નોકરી અને રોજગાર મોટી સમસ્યા છે.